Monaco utcáin Schumacher győzött, míg Herbert 4. lett. Montréálban Schumacher fél perccel vezetett Jean Alesi előtt, amikor 11 körrel a leintés előtt váltója a 3. sebességben ragadt és a boxba kellett hajtania. Hosszú szerelés után visszatért a pályára, az 5. helyen végzett. Csapattársa a rajtnál ütközött Mika Häkkinennek és mindketten kiestek a versenyből. Franciaországban a 2. körben Herbert kicsúszott, míg német csapattársa megnyerte a futamot. Silverstoneban Hill a 46. körben előzni próbálta Schumachert a Priory kanyarban de mindketten kipördültek és kiestek. A versenyt Johnny Herbert nyerte, amely első Formula–1-es futamgyőzelme volt. Hockenheimban a pole-pozícióból induló Hill a vezető helyről csúszott ki a 2. körben, így Schumacher a második helyről indulva győzött David Coulthard előtt, míg Herbert a negyedik helyen ért célba.